Исана Дагъистаналъул общественносталъ кIодо гьабуна авар халкъалъул цIар рагIарав поэт, нилъер гIемер миллатазулаб литератураялъул классик ХъахIабросулъа МахIмуд гьавуралдаса I35 сон тIубай. Гьесул юбилеял нилъеца кIодо гьарула тIолабго Дагъистаналъул литератураялъул праздник гIадин. Гьеб бичIчIулеб жоги буго. Гьесул хвел гьечIел асараз цебетIеялъул нухде бачана Дагъистанлъул поэзия, гьев бищунго хIайранго халкъалъ къабул гьавулев поэтасул асараз тIадегIанаб борхалъиялда хъулухъ гьабулеб буго жакъаги нилъер халкъалъе.